Suhmsgade

Suhmsgade er en gate i Københavns Indre By. Den er en forlengelse av Pilestræde og forbinder Landemærket med Hauser Plads.

Gaten ble anlagt umiddelbart etter britenes bombardement av København i 1807. Den er oppkalt etter historiker og boksamler P. F. Suhm, hvis store bygning med en boksamling på omkring 100 000 bind, lå i nabogaten Pustervig. I 1778 stilte han sitt bibliotek til rådighet for allmennheten.

I Suhmsgade 4 ligger Anemone Teatret. Maleren Julius Exner bodde i eiendommen Suhmsgade 5 / Hauser Plads 14 i årene 1874–1888.

Suhm har også fått oppkalt en gate etter seg i Oslo, Suhms gate.

Referanser 

Veier i København